Gianni Bugno

Gianni Bugno (Brugg, Suitza, 1964ko otsailak 14) errepideko italiar txirrindulari ohi bat da, profesionala 1985 eta 1998 artean. Proba orotara egokitzen zen, egun bakarreko klasiketan zein Itzuli Handietan nabarmentzen zelarik.

 Biografia 
Zaletu mailan zenbait garaipen lortu zituen Italian, batez ere jazarpen eta taldekako jazarpen probetan.

Nahiko bizkorra zen, eta, horren ondorioz, bi aldiz jarraian irabazi zuen Munduko Txirrindularitza Txapelketa, Miguel Indurain eta Laurent Jalaberten mailako txirrindulariak gaindituz. Bere lorpenen artean Italiako Giroa irabazi izana ere badago, lehen etapatik azkeneraino lider izan zelarik 1990eko Italiako Giroan. Ikuskizun handia ematen ohi zuen Frantziako Tourrean. Hiru Itzuli Handietan lortu zituen etapa garaipenak, bi aldiz Alpe d'Huez mitikoan irabazi zuelarik.

Bugnoren errendimendua Itzuli Handietan Miguel Indurainek itzaldu zuen, honen arerio nagusia izan zelarik Claudio Chiapuccirekin batera 1991 eta 1992an. 1992ko Frantziako Tourraren ondoren, denboraldi osoan zehar prestatu zuena, Bugno, geroz eta gehiago, egun bakarreko lasterketetara dedikatzen hasi zen, 1994ko Italiako Giroan ere protagonista handia izan zen arren, batez ere lehen etapetan. Profesional bezala eman zituen azken urteetan, umiltasunez lan egin zuen luxuzko txirrindulari laguntzaile bezala Mapei taldean. Bere adierazpenen adeitasunarengatik nabarmendu zen, Espainiako Vueltan irabazi zituen bi etapak bere arerio nagusia izan zen Miguel Induraini eskaini zizkiolarik, 1996koa nafarra erretiratu zelako, eta 1998koa, honen aita hil zelako.

 Erretiratu ondoren 
Txirrindularitza profesionaletik erretiratu ondoren, hegaldietara dedikatu zen, helikoptero gidari bihurtuz, txirrindularitza erretransmisioetan pilotu bezala ere parte hartuz, adibidez Italiako Giroan, lan hori Nazioarteko Txirrindulari Elkartearen presidentziarekin uztartuz. Gainera, 2004an De Nardi taldearen kirol zuzendaria izan zen.

 Palmaresa 

 Errekonozimenduak 
 Urrezko Mendrisioa (1990)

 Sailkapen orokorra Itzuli Handietan 

Itzuli Handia198619871988198919901991199219931994199519961997199820px|link=General classification in the Giro d'Italia|alt=Pink jersey Italiako Giroa41.UTUT23.1.4.—18.8.—29.75.50.20px|link=General classification in the Frantziako Tour|alt=Yellow jersey Frantziako Tourra——62.11.7.2.3.20.UT53.———20px|link=General classification in the Espainiako Vuelta|alt=Red jersey Espainiako Vuelta——————————56.95.75.20px Munduko Txapelketa81.62.52.8.3.1.1.UT—UT12.56.51.

+Legenda—Ez zuen parte hartuDSKDeskalifikatuaUTUtzi

 Taldeak 
 Atala (1985-1987)
 Chateau D'ax (1988-1990)
 Gatorade-Chateau D'ax (1991-1992)
 Gatorade-Mega Drive (1993)
 Team Polti (1994)
 MG Technogym (1995-1996)
 Mapei-GB (1997)
 Mapei-Bricobi (1998)

 Erreferentziak 

 Kanpo estekak 


Kategoria:Italiako txirrindulariak
Kategoria:Txirrindulari ohiak
Kategoria:Italiako Giroaren irabazleak
Kategoria:Donostia Klasikoko irabazleak
Kategoria:Italiako Giroko etapa irabazleak italiarrak